turjo4nis/wikipedia-bn-dump-20250701 huggingface dataset:
স্কন্দের ধাপ

স্কন্দের ধাপ বাংলাদেশের রাজশাহী বিভাগে অবস্থিত একটি উঁচু ঢিবি বিশিষ্ট প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা

অবস্থান 
স্কন্দের ধাপ বগুড়া জেলার শিবগঞ্জ উপজেলায় অবস্থিত একটি প্রাচীন ধাপ। এটি মহাস্থানগড় থেকে প্রায় ৩ কিলোমিটার দক্ষিণে পাকা সড়কের প্রায় ৫০ মিটার পুবে একটি জলাশয়ের পাশে এই ধাপ অবস্থিত।

বিবরণ
একটি পুরন জলাশয় আছে যা লম্বাই ২৮২ মিটার × ৪৫ মিটার। এই জলাশয়ের পাশে স্কন্দের ধাপের দৈর্ঘ্য ৪৫মিটার, প্রস্থ ৪০ মিটার ও উচ্চতা ৪.৫০ মিটার বিশিষ্ট ঢিবি। উৎখনন করার কারণে ঢিবির অনেক ক্ষতি সাধিত হয়েছে। খ্রিষ্টীয় সাত শতকে কলহন নামে পণ্ডিতের রাজতরঙ্গিনী গ্রন্থে প্নডুনগরে একটি কার্তিকের মন্দির ছিল বলে জানা যায়। ধরনা করা হয় স্কন্দের ধাপের সেই মন্দিরটি ছিল।

আরও দেখুন
 বাংলাদেশের প্রত্নতাত্ত্বিক স্থানের তালিকা
 ধনভাণ্ডার ঢিবি
 কাঁচের আঙ্গিনা 
 আগ্রাদ্বিগুন ঢিবি 
 রবীন্দ্র কাচারী বাড়ি
 সীতাকোট বিহার
 নবরত্ন মন্দির

তথ্যসূত্র

বগুড়া জেলার দর্শনীয় স্থান
শিবগঞ্জ উপজেলা, বগুড়া
বগুড়া জেলার প্রত্নতাত্ত্বিক স্থাপনা
রাজা গোপিনাথের ধাপ

রাজা গোপিনাথের ধাপ বা রাজা গোপিনাথের ভিটা বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা

অবস্থান 
রাজা গোপিনাথের ধাপ বগুড়া জেলার শিবগঞ্জ উপজেলায় স্কন্দের ধাপ থেকে প্রায় ৩০০ মিটার দক্ষিণ-পশ্চিমে অবস্থিত একটি প্রাচীন স্থাপনা।

বিবরণ
রাজা গোপিনাথের ধাপ দৈর্ঘ্য ৬০ মিটার, প্রস্থ ৪৫ মিটার ও উচ্চতা ১.৮৯ মিটার আয়তনের একটি ঢিবি। একসময় ের ভিতরে আনেক ইট পাথর ছিল। শিবগঞ্জ উপজেলার অন্যান্য ১০টি ঢিবির মতোই এই ঢিবিটির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বগুড়া জেলার দর্শনীয় স্থান
শিবগঞ্জ উপজেলা, বগুড়া
বগুড়া জেলার প্রত্নতাত্ত্বিক স্থাপনা
নিতাই ধোপানীর ঘাট

নিতাই ধোপানীর ঘাট বা নিতাই ধোপানীর পাট বাংলাদেশের রাজশাহী বিভাগে  বগুড়া জেলার শিবগঞ্জ উপজেলায় অবস্থিত একটি  প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

অবস্থান 
নিতাই ধোপানীর ঘাট বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা।এটি গোকুল মেঢ় থেকে ১০০০ মিটার এবং রংপুর বগুড়া সড়ক থেকে প্রায় ৩০০ মিটার পশ্চিমে অবস্থিত। খুল্লনার ধাপ থেকে প্রায় ১ কিলোমিটার পশ্চিমে এই ঢিবিটি অবস্থিত।

বিবরণ
নিতাই ধোপানীর ঘাট একটি বিরাট ঢিবি ছিল। এখন আয়তন কমেছে। ১৯২৯ সালের এক পুস্তকের মতে দৈর্ঘ্য ৯০.৯ মিটার, প্রস্থ ৯০.৯ মিটার ও উচ্চতা ৯.০৯ মিটার। এই ঢিবিটির প্রাচীন ইট পাওয়া গিয়েছিল।

আরও দেখুন
 বাংলাদেশের প্রত্নতাত্ত্বিক স্থানের তালিকা
 ধনভাণ্ডার ঢিবি
 কাঁচের আঙ্গিনা 
 আগ্রাদ্বিগুন ঢিবি 
 রবীন্দ্র কাচারী বাড়ি
 সীতাকোট বিহার
 নবরত্ন মন্দির

তথ্যসূত্র

বগুড়া জেলার দর্শনীয় স্থান
শিবগঞ্জ উপজেলা, বগুড়া
বগুড়া জেলার প্রত্নতাত্ত্বিক স্থাপনা
এ্যান্ড্রু মার'স হিস্ট্রি অব দ্য ওয়ার্ল্ড

অ্যান্ড্রু মার্স হিস্ট্রি অব দ্য ওয়ার্ল্ড একটি বিবিসি ডকুমেন্টারি টেলিভিশন ধারাবাহিক, যা ২০১২ সালে প্রচারিত হয়। এটি উপস্থাপনা করেন অ্যান্ড্রু মার, এবং এতে মানব সভ্যতার সূচনার আগের সময় থেকে শুরু করে প্রায় ৭০,০০০ বছরের ইতিহাস তুলে ধরা হয়েছে। আফ্রিকার যাযাবর জনগোষ্ঠী যখন সারা বিশ্বে ছড়িয়ে পড়ে এবং কৃষিকাজ শুরু করে, সেই প্রাচীন সময় থেকে শুরু করে কাহিনি এগিয়ে চলে বিংশ শতকের জুন ১৯৯৮ সাল পর্যন্ত।

এই ধারাবাহিকটি বিশদ ও হলিউড-স্টাইলের পুনঃনির্মাণের জন্য বিশেষভাবে প্রশংসিত। এতে বিভিন্ন ঐতিহাসিক চরিত্র ও ঘটনার চিত্রায়নে যথার্থ পোশাক ও প্রাসঙ্গিক ভাষার ব্যবহার নিশ্চিত করা হয়েছে। এ ছাড়াও উন্নত ডিজিটাল প্রভাব ব্যবহার করে প্রাচীন নোসস প্রাসাদের পুনর্গঠন বা হোয়াং হো নদীর বন্যা নিয়ন্ত্রণে খননকৃত চ্যানেলের দৃশ্য তুলে ধরা হয়েছে।

পর্বসমূহ

উৎপাদন
প্রযোজক রবিন ড্যাশউড বিবিসি ওয়েবসাইটে ধারাবাহিকটি কীভাবে নির্মিত হয়েছে সে বিষয়ে পটভূমি তুলে ধরেন। যাত্রা সংক্রান্ত আর্থিক সীমাবদ্ধতার কারণে তারা এমন একটি স্থান খুঁজতে শুরু করেন, যা পুরো বিশ্বের প্রতিনিধিত্ব করতে পারে:

ড্যাশউড অভিনেতাদের বৈচিত্র্য সম্পর্কেও মন্তব্য করেন: "সৌভাগ্যবশত কেপ টাউন এক ধরনের সাংস্কৃতিক মিলনস্থল: আফ্রিকান, চীনা, ইউরোপীয়, মধ্যপ্রাচ্যীয়—আপনি যা বলবেন তাই আছে (শুধুমাত্র অ্যাবরিজিন বাদে)।"

যদিও পর্দায় বড় জনসমাগম দেখা যায়, সেটি আসলে কম্পিউটার প্রযুক্তির সহায়তায় করা হয়েছে: "বাজেট সীমাবদ্ধতার কারণে আমাদের অল্প কিছু অভিনয়শিল্পী দিয়ে বিশাল জনতার দৃশ্য দেখাতে হয়েছে—১৫ জনকেই কখনো কখনো ১৫০০ জনের ভিড় হিসেবে উপস্থাপন করতে হয়েছে। কম্পিউটার গ্রাফিক্সের জাদুতে বাকি ১৪৮৫ জন তৈরি করা হয়েছে—তবে এটি সবসময়ই একটি চ্যালেঞ্জ ছিল।"

গ্রন্থ
 মার, অ্যান্ড্রু (২০১৪)। এ হিস্টরি অব দ্য ওয়ার্ল্ড। প্যান ম্যাকমিলান। ।

তথ্যসূত্র

বহিঃসংযোগ 
 
 

২০১০-এর ব্রিটিশ টেলিভিশন ধারাবাহিক
ঐতিহাসিক টেলিভিশন ধারাবাহিক
ইংরেজি ভাষার টেলিভিশন ধারাবাহিক
বিবিসির টেলিভিশন ধারাবাহিক
রোয়াইলবাড়ি দুর্গ

রোয়াইলবাড়ি দুর্গ বা কোটবাড়ী দুর্গ নেত্রকোণা জেলার কেন্দুয়ায় অবস্থিত একটি প্রাচীন দুর্গ ও বাংলাদেশের অন্যতম একাধিক প্রত্নতাত্ত্বিক স্থাপনার সমাহার। এটি ‘কোটবাড়ী দুর্গ’ নামেও পরিচিত। প্রাচীন রোয়াইলবাড়ি দুর্গের স্থাপনা হিসেবে বর্তমানে ছাদবিহীন কিছু ইমারত অবশিষ্ঠ রয়েছে। এটি বেতাই নদীর তীরে কেন্দুয়া উপজেলা সদর থেকে ১৩ কিলোমিটার দক্ষিণ-পশ্চিমে রোয়াইলবাড়ী আমতলা ইউনিয়নে অবস্থিত।

ইতিহাস

রোয়াইলবাড়ি দুর্গের নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে।

দুর্গটি সংরক্ষিত ঘোষণার পর ১৯৯১-৯৩ সালে প্রত্নতত্ত্ব অধিদপ্তর এখানে খননকাজ পরিচালনা করে ও দুর্গের ধ্বংসাবশেষ ছাড়াও দুটি ঢিবি আবিষ্কার করে। অনেকেই মনে করেন, সুলতান আলাউদ্দিন হুসেন শাহ্-এর পুত্র নছরত শাহ্‌, এ অঞ্চলে বসবাসের সময় দুর্গটি তৈরি/সম্প্রসারণ করেন। পরবর্তিতে ঈশা খাঁ ও তার পরবর্তি শাসকের আমলেও দুর্গে ব্যাপক সম্প্রসারণের কাজ করা হয়।

অবকাঠামো ও স্থাপনাসমূহ 
৪৬ একর জমির উপর অবস্থিত পুরো দুর্গটি পূর্ব-পশ্চিম দিকে লম্বা ও প্রাচীর দ্বারা বিভক্ত। দূগের প্রাচীর নির্মাণে ইট ব্যবহার করা হয়েছে। এছাড়াও, দুর্গে রয়েছে পাঁচটি পুকুর, একটি প্রধান দরজা, বেশ কিছু প্রবেশদ্বার, সীমানা প্রাচীর এবং প্রাকৃতিক প্রাচীর ছাড়াও বেশকিছু প্রাচীন স্থাপনার ধ্বংসাবশেষ। খননকাজ পরিচালনাকালে এখানে প্রাচীন ইটের ভংগ্নাংশ, মৎপ্রাত্র, মূর্তি ও মূল্যবান কিছু পরাকীর্তি আবিষ্কৃত হয়েছে। দুর্গে রয়েছে বাংলাদেশ প্রত্নতত্ত্ব অধিদপ্তর কর্তৃক ঘোষিত চারটি প্রত্নতাত্ত্বিক স্থাপনা।

বার দুয়ারী ঢিবি 

রোয়াইলবাড়ি দুর্গের চারটি স্থাপনার মধ্যে অন্যতম এটি। বার দুয়ারী ঢিবির নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে। বার দুয়ারী ঢিবিটি রোয়াইলবাড়ি দুর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি মসজিদের ধ্বংসাবশেষ।

বুরুজ ঢিবি 

রোয়াইলবাড়ি দুর্গের চারটি স্থাপনার মধ্যে দ্বিতীয় প্রধান স্থাপনা এটি। বুরুজ ঢিবিটি রোয়াইলবাড়ি দুর্গের সীমানা প্রাচীরের ভেতর উত্তরাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি ইমারতের ধ্বংসাবশেষ।

ছাদবিহীন পুরাতন ইমারত 

রোয়াইলবাড়ি দুর্গের চারটি স্থাপনার মধ্যে এটি একটি গুরুত্বপূর্ণ স্থাপনা। এটাতে মোট পাঁচটি কক্ষ রয়েছে। সাম্প্রতিককালের প্লাস্টার দেবার কারণে স্থাপনাটি খারাপভাবে ক্ষতিগ্রস্ত হয়েছে।

কবরস্থান
রোয়াইলবাড়ি দুর্গের আরেকটি স্থাপনা হচ্ছে এর অভ্যন্তরে অবস্থিত কবরস্থানের স্থাপনা। এটিকে নিয়ামত বিবির মাজার ও ডেঙ্গু মিয়ার সমাধি হিসেবে উল্লেখ করা হয়েছে। বর্তমানে এখানে একটি বাঁধাই করা সুড়ঙ্গের অবশেষ টিকে রয়েছে।

চিত্রশালা

তথ্যসূত্র

বাংলাদেশের স্থাপত্য
নেত্রকোণা জেলার দর্শনীয় স্থান
নেত্রকোণা জেলার প্রত্নতাত্ত্বিক স্থাপনা
অঞ্জনা

অঞ্জনা উল্লেখ করতে পারেন:

 অঞ্জনা, ভারতীয় মহাকাব্য রামায়ণে হনুমানের মা
 অঞ্জনা (ক্যান্টাব্রিয়ান পৌরাণিক কাহিনী), ক্যান্টাব্রিয়ান পুরাণের একটি ডাইনি
 অঞ্জনা, অযোধ্যা, ভারতের উত্তর প্রদেশের অযোধ্যা জেলার একটি গ্রাম
 অঞ্জনা, প্রাচীন ভারতের কোলিয়া রাজবংশের একজন রাজা
 অঞ্জনা জাত, একটি উপজাতি
 অঞ্জনা নদী পশ্চিমবঙ্গের নদী

ব্যক্তি 

 অঞ্জনা (অভিনেত্রী) , কন্নড় সিনেমা অভিনেত্রী
 অঞ্জনা ভৌমিক, বাঙালি অভিনেত্রী
 অঞ্জনা জয়প্রকাশ, তামিল/মালায়ালম অভিনেত্রী
 অঞ্জনা মেনন, মালায়ালাম অভিনেত্রী
 অঞ্জনা মমতাজ, হিন্দি অভিনেত্রী
 অঞ্জনা রঙ্গন, তামিল টেলিভিশন উপস্থাপক
 অঞ্জনা সিং, ভোজপুরি অভিনেত্রী
 অঞ্জনা সুখানী, হিন্দি অভিনেত্রী
 অঞ্জনা সুলতানা, বাংলাদেশী অভিনেত্রী
 অঞ্জনা ভাসান , ব্রিটিশ অভিনেত্রী
 অঞ্জনা বসু, ভারতীয় চলচ্চিত্র অভিনেত্রী
 অঞ্জনা ওম কাশ্যপ

চলচ্চিত্র বিনোদন 
 অঞ্জনা (অ্যালবাম), পঙ্কজ উধাসের ১৯৯২ বিহু অ্যালবাম
রঞ্জন দাস

বিকাশ রঞ্জন দাস (জন্ম: ১৪ জুলাই, ১৯৮২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের পক্ষে একটিমাত্র টেস্ট ক্রিকেটে অংশ নিয়েছিলেন। দলে তিনি মূলতঃ বামহাতি ফাস্ট মিডিয়াম বোলিংয়ে পারদর্শী ছিলেন। এছাড়াও, ডানহাতে ব্যাটিংয়ে পারদর্শীতা দেখিয়েছেন ‘রাণা’ নামে পরিচিত রঞ্জন দাস। ঘরোয়া প্রথম-শ্রেণীর ক্রিকেটে ঢাকা বিভাগ ও বরিশাল বিভাগের প্রতিনিধিত্ব করেন তিনি। বাংলাদেশ অনূর্ধ্ব-১৯ দলের পক্ষেও খেলেছেন।

খেলোয়াড়ী জীবন 
১৯৯৯-২০০০ মৌসুমে ঢাকা বিভাগের পক্ষে তার প্রথম-শ্রেণীর ক্রিকেটে অভিষিক্ত হন। ১০ নভেম্বর, ২০০০ তারিখে ঢাকার বঙ্গবন্ধু জাতীয় স্টেডিয়ামে বাংলাদেশের ক্রিকেট ইতিহাসের প্রথম টেস্টে দলের অন্যান্য খেলোয়াড়ের পাশাপাশি তারও টেস্ট অভিষেক ঘটে। সফরকারী ভারতের বিপক্ষে অনুষ্ঠিত ঐ খেলায় তিনি সদাগোপান রমেশকে বোল্ড করে একমাত্র উইকেটের সন্ধান পেয়েছিলেন। ব্যাট হাতে নিয়ে করেছিলেন ২ ও ০ রান। বলাবাহুল্য বাংলাদেশ দল ৯ উইকেটে পরাজিত হয়েছিল।

এরপর অবশ্য ২য় এশিয়ান টেস্ট চ্যাম্পিয়নশীপে ১৪-সদস্যবিশিষ্ট বাংলাদেশ দলের সদস্যরূপে মনোনীত হয়েছিলেন। কিন্তু অনুষ্ঠিত দুই টেস্টের কোনটিতেই তার খেলার সুযোগ ঘটেনি। এরফলে ভারতের বিপক্ষে ঐ টেস্টটিই তার একমাত্র টেস্ট ছিল যা বাংলাদেশের এক টেস্টের বিস্ময়কারীরূপে পরিচিত।

অবসর 
নিয়মিত আঘাতপ্রাপ্তি ও ঘরোয়া ক্রিকেটে ধারাবাহিক সাফল্য লাভে ব্যর্থ হওয়ায় উজ্জ্বল ভবিষ্যতের সন্ধানকল্পে শিক্ষাজীবনে মনোনিবেশ ঘটালে তার খেলোয়াড়ী জীবনের অকাল সমাপ্তি ঘটে। তবে, ২০০৪-০৫ মৌসুম পর্যন্ত প্রথম-শ্রেণীর ক্রিকেট ও ক্লাব ক্রিকেট খেলেছিলেন তিনি। এ সময় যুগের সাথে তাল মিলিয়ে তিনি বামহাতি স্পিনারের ভূমিকায় অবতীর্ণ হয়েছিলেন।

২০০০-এর দশকের মাঝামাঝি সময়ে তিনি প্রণয়ঘটিত কারণে ধর্মান্তরিত হন ও ‘মাহমুদুর রহমান’ নামে পরিচিতি ঘটান নিজেকে। বর্তমানে তিনি ব্যাংকিং পেশায় মনোনিবেশ ঘটিয়েছেন। কিশোরগঞ্জভিত্তিক এক ক্রিকেট একাডেমির সাথে সম্পৃক্ত তিনি; যাতে মেহরাব হোসেন অপি ও হাসিবুল হোসেন কোচ হিসেবে দায়িত্ব পালন করছেন।

তথ্যসূত্র

আরও দেখুন 
 সৌম্য সরকার
 এক টেস্টের বিস্ময়কারী
 বাংলাদেশী টেস্ট ক্রিকেটারদের তালিকা
 ২০০১-০২ এশিয়ান টেস্ট চ্যাম্পিয়নশীপ
 ২০০০-০১ ভারত ক্রিকেট দলের বাংলাদেশ সফর

বহিঃসংযোগ 

১৯৮২-এ জন্ম
জীবিত ব্যক্তি
২০শ শতাব্দীর বাংলাদেশী ক্রিকেটার
২১শ শতাব্দীর বাংলাদেশী ক্রিকেটার
ঢাকা বিভাগের ক্রিকেটার
ইসলামে ধর্মান্তরিত
বরিশাল বিভাগের ক্রিকেটার
বাংলাদেশী ক্রিকেটার
হিন্দুধর্ম থেকে ইসলামে ধর্মান্তরিত
প্রাক্তন হিন্দু
বাংলাদেশের টেস্ট ক্রিকেটার
ঢাকা থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
তাজপুর

তাজপুর হল পশ্চিমবঙ্গের পূর্ব মেদিনীপুর জেলার একটি পর্যটন কেন্দ্র। এটি মন্দারমণি ও শঙ্করপুর এর মাঝে অবস্থিত। পর্যটন কেন্দ্রটি বর্তমানে বেশ জনপ্রিয় হয়ে উঠেছে পর্যটন মহলে। পশ্চিমবঙ্গ সরকার তাজপুরে পর্যটনের প্রসার ও একটি সমুদ্র বন্দর নির্মাণের পরিকল্পনা নিয়েছে।

ভূগোল
তাজপুর সমুদ্র সমতল থেকে ৩-৮ মিটার উচ্চতায় অবস্থিত। এটি ২১.৮০ উত্তর ও ৮৭.৯০ পূর্বে অবস্থিত।তাজপুর বঙ্গোপসাগর-এর তীরে অবস্থিত।

জনসংখ্যা
২০১১ সালের জনগণনায় এই গ্রামের জনসংখ্যা হয়েছে ৯২০ জন। মোট জনসংখ্যার মধ্যে ৪৭৬ জন পুরুষ ও ৪৪৪ জনা মহিলা। তাজপুরে ০-৬ বছরের শিশুর সংখ্যা ১৩৬ এবং মোট জনসংখ্যার ১৪•৭৮ শতাংশ। এখানে মোট ২০৯ টি পরিবার বসবাস করছে।

পর্যটন
তাজপুর মন্দারমণি ও শঙ্করপুর-এর মাঝে বঙ্গোপসাগর-এর তীরে অবস্থিত। এখানে একটি সুন্দর সুমদ্র সৈকত রয়েছে। বিদ্যুতায়নের অসুবিধা সত্বেও এই সমুদ্র সৈকতকে কেন্দ্র করে তাজপুরে পর্যটন গড়ে উঠেছে। বর্তমানে এখানে বেশ কয়েকটি হোটেল গড়ে উঠেছে। এই সৈকতে লাল কাঁকড়া দেখা যায়। তাজপুর দীঘার নিকটবর্তী। এই সমুদ্র সৈকতের সবচেয়ে কাছের স্টেশন হল রামনগর রেলওয়ে স্টেশন। কলকাতা থেকে এর দূরত্ব  এবং সময় লাগে ৪ ঘণ্টা।

বন্দর

তাজপুরে পশ্চিমবঙ্গ সরকার একটি গভীর সমুদ্র বন্দর গড়ার পরিকল্পনা নিয়েছে কলকাতা বন্দর ও হলদিয়া বন্দর এর নাব্যতা কমে যাওয়ার জন্য।এই বন্দরটি তৈরি করতে প্রথম পর্যায়  টাকা ও দ্বিতীয় পর্যায়  টাকা বিনিয়োগ করা হবে।এই প্রকল্পে প্রতক্ষ্য ভাবে ১০,০০০ জনের কর্মসংস্থান হবে বলে অনুমান করা হচ্ছে।এই বন্দরের গভীরতা হবে ।

আরও দেখুন
 মন্দারমণি
 দীঘা

তথ্যসূত্র

পশ্চিমবঙ্গের গ্রাম
পশ্চিমবঙ্গের সমুদ্র সৈকত
ভারতের সমুদ্র সৈকত
পশ্চিমবঙ্গের দর্শনীয় স্থান
দোলমঞ্চ ঢিবি

দোলমঞ্চ ঢিবি বা রাসমঞ্চ বা রাসতলা বাংলাদেশের রাজশাহী বিভাগে  বগুড়া জেলার শিবগঞ্জ উপজেলায় অবস্থিত একটি  প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা

অবস্থান 
দোলমঞ্চ ঢিবি বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা। এটি মহাস্থানগড় জাদুঘর থেকে ৮ কিলোমিটার দক্ষিণে অবস্থিত। মৌযার নাম চাঁদনি-হরিপুর। চাঁদমুয়া নামে অধিক পরিচিত।

বিবরণ
দোলমঞ্চ ঢিবি একটি বিরাট ঢিবি। এটি সরকার কর্তৃক সংরক্ষিত। এর আয়তন দৈর্ঘ্য ৮০ মিটার, প্রস্থ ২০মিটার ও উচ্চতা ৩ মিটার। এই ঢিবিতে এখনও প্রাচীন ইট পাওয়া যায়। এই ঢিবি যুগ যুগ ধরে এক অসাধরন কাল্পনিক নাম বহন করে আচ্ছে। সে কাহিনীর সাথে রাধা-কৃষ্ণের প্রেম কাহিনী যুক্ত আছে, যদিও তা সত্য নয়।সরকার কর্তৃক সংরক্ষিত হওয়ায় এটির ক্ষতি এখনও তেমন হয় নি।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

শিবগঞ্জ উপজেলা, বগুড়া
বগুড়া জেলার দর্শনীয় স্থান
বগুড়া জেলার প্রত্নতাত্ত্বিক স্থাপনা
ফিফা অনূর্ধ্ব-১৭ মহিলা বিশ্বকাপ

ফিফা অনূর্ধ্ব-১৭ মহিলা বিশ্বকাপ হল অনূর্ধ্ব-১৭ বছর বয়সী মেয়েদের জন্য আয়োজিত একটি আন্তর্জাতিক অ্যাসোসিয়েশন ফুটবল প্রতিযোগিতা, যা আন্তর্জাতিক ফুটবল নিয়ন্ত্রণকারী সংস্থা ফিফা কর্তৃক প্রতি দুই বছর পরপর অনুষ্ঠিত হয়। প্রতিযোগিতাটি ২০০৮ সালে শুরু হয়েছিল। সর্বশেষ প্রতিযোগিতা ২০১৮ সালে উরুগুয়েতে অনুষ্ঠিত হয় এবং বর্তমান চ্যাম্পিয়ন হল স্পেন।

ইতিহাস 
২০০৩ সালে, ২০০২ ফিফা অনূর্ধ্ব-১৯ মহিলা বিশ্ব চ্যাম্পিয়নশিপ কানাডায় অনিয়মিতভাবে আয়োজনে পর ফিফা মেয়েদের জন্য দ্বিতীয় যুব প্রতিযোগিতা আয়োজনের প্রস্তাব করে। মহাদেশীয় কনফেডারেশন সমূহ ফিফাকে জানায় যে, একই সময় ও স্থানে দ্বিতীয় প্রতিযোগিতা আয়োজন করা কঠিন সাধ্য হবে। তারপরেও, ফিফ যুব পুরুষ বয়সভিত্তিক প্রতিযোগিতার মত মেয়েদেরও অনূর্ধ্ব-১৭ মহিলা বিশ্বকাপ ও অনূর্ধ্ব-২০ মহিলা বিশ্ব চ্যাম্পিয়নশিপ (২০০৭ সালে নাম পরিবর্তন করে অনূর্ধ্ব-২০ মহিলা বিশ্বকাপ করা হয়)  শুরু করে। সেই অনুযায়ী, অনূর্ধ্ব-১৯ চ্যাম্পিয়নশিপের বয়স বৃদ্ধি করে ২০ করে, যা ২০০৬ রাশিয়া অনূর্ধ্ব-২০ বিশ্বকাপ থেকে কার্যকর হয়। ফিফা কমিটি অনূর্ধ্ব-১৭ মহিলা বিশ্বকাপ ২০০৮ সালে শুরু করার প্রতিশ্রুতি দেয়।

প্রতিযোগিতার প্রথম আসর ২০০৮ সালের ২৮ অক্টোবর থেকে ১৬ নভেম্বর নিউজিল্যান্ডে অনুষ্ঠিত হয়। চিলির ২০০৮ ফিফা অনূর্ধ্ব-২০ মহিলা বিশ্বকাপের জন্য স্বাগতিক হওয়ার সম্মান পেয়েছিলেন, একই সময়ে নিউজিল্যান্ড স্বাগতিকের এ অধিকার জিতে; ইকুয়েডরও নিলামে অংশ নিয়েছিল।

যোগ্যতা নির্ধারণ 
চূড়ান্ত লড়াইয়ের জন্য যোগ্য দল নির্বাচনে পরিচালিত ৬টি আঞ্চলিক প্রতিযোগিতা:

প্রতিযোগিতা ও ফলাফল

মোট জয়

পুরস্কার

প্রতিটি বিশ্বকাপের তুলনামূলক ফলাফল
সূচক
 – চ্যাম্পিয়ন
 – রানার্স আপ
 – তৃতীয় স্থান
 – চতুর্থ স্থান
কোফা – কোয়াটার ফাইনাল
গ্রুপ – গ্রুপ পর্ব
প১ – প্রথম রাউন্ড, গ্রুপ পর্ব
 – যোগ্যতা অর্জন করেনি
 – যোগ দেয়নি/ প্রত্যাহার/নিষিদ্ধ
 – দেশের অস্তিত্ব ছিল না বা জাতীয় দল নিষ্ক্রিয় ছিল
 – স্বাগতিক
q – আসন্ন প্রতিযোগিতার জন্য যোগ্য

প্রতি প্রতিযোগিতা জন্য, স্বাগতিক রাষ্ট্রের পতাকা এবং চূড়ান্ত প্রতিযোগিতায় অংশগ্রহণকারী দলে সংখ্যা বন্ধনীতে দেখানো হয়েছে।

আরও দেখুন 
 ফিফা মহিলা বিশ্বকাপ
 ফিফা অনূর্ধ্ব-২০ মহিলা বিশ্বকাপ
 ফিফা অনূর্ধ্ব-১৭ পুরুষ বিশ্বকাপ

তথ্যসূত্র

বহিঃসংযোগ
 Official FIFA site for this competition 

ফিফা অনূর্ধ্ব-১৭ মহিলা বিশ্বকাপ
অনূর্ধ্ব-১৭ অ্যাসোসিয়েশন ফুটবল
জাতীয় মহিলা দলসমূহের জন্য ফিফা প্রতিযোগিতা
২০০৮-এ প্রতিষ্ঠিত পুনরাবৃত্ত ক্রীড়া ঘটনা
মঙ্গলকোট (প্রাচীন ভাস্কর্য)

মঙ্গলকোট বাংলাদেশের রাজশাহী বিভাগের বগুড়া জেলার শিবগঞ্জ উপজেলায় অবস্থিত একটি  প্রাচীন স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত একটি প্রত্নতাত্ত্বিক স্থাপনা।

অবস্থান 
মঙ্গলকোট বগুড়া জেলার শিবগঞ্জ উপজেলায় নামুজা ইউনিয়নে অবস্থিত একটি প্রাচীন স্থাপনা। এটি মহাস্থানগড় জাদুঘর থেকে ১.৬ কিলোমিটার দক্ষিণ বা দক্ষিণ পশ্চিমে অবস্থিত। প্রকৃতপক্ষে এটি পলিবাড়ি মৌজায় অবস্থিত। চিঙ্গাস্পুর নামক একটি সুবৃহৎ মৌযার পাশে অবস্থিত বলে মানুষ ঢিবিটিকে ভুল করে চিঙ্গাসপুর মৌজায় দেখানো হয়।

বিবরণ
মঙ্গলকোট ঢিবিটি ছিলো পলিবাড়ি মৌজার ২০৭ নং প্লটে এবং উত্তর দক্ষিণে এর দৈর্ঘ্য ছিলো ৮৭.৮৭ মিটার, প্রস্থ ১২.১২ মিটার থেকে ২১.২১ মিটার ও উচ্চতা ২.১২ মিটার। ভুমির মালিক বা মালিকদের অনধিকার প্রবেশের কারণে ঢিবিটির যথেষ্ট ক্ষতি হয়েছে। ১৯৭৪ সালে স্থানীয় কয়েকজন লোক গুপ্তধনের সন্ধানে বেআইনিভাবে খননকার্য চালিয়ে কয়েকটি অতি মুল্যবান ও অতি উচ্চমানের পোড়ামাটির চিত্রফলক আবিষ্কার করেন এবং সেই সংগে ঢিবিটিটির যথেষ্ট ক্ষতি সাধন করেন।

মঙ্গলকোটের ভাস্কর্য
মঙ্গলকোটে প্রত্নতত্ত্ব অধিদপ্তর ১৯৮১-৮৩ সালে উৎখননের মাধ্যমে এক হাজারেরও বেশি প্রত্ননিদর্শন আবিষ্কার করে। প্রত্ননিদর্শনগুলো গুপ্ত ও গুপ্তোত্তর যুগের পোড়ামাটির ভাস্কর্য। ভাস্কর্যগুলোর গড় উচ্চতা ০.০৬১ মিটার এবং সেগুলোর প্রায় অধিকাংশই সর্পদেবী মনসার আবক্ষ নারী মূর্তি।

এখানে  প্রাপ্ত পোড়ামাটির ভাস্কর্যগুলো গুপ্ত কালে পুন্ড্রবর্ধনভূক্তিতে ধ্রুপদী শিল্পচর্চার উচ্চমার্গীয় ইতিহাসকে সামনে এনেছে। বাংলা অঞ্চলে পাথরের কোন উল্লেখযোগ্য উৎস ছিলো না। তাই শিল্পী পাথরের বিকল্প হিসেবে গ্রহণ করেছিলো পোড়ামাটির মাধ্যমকে, আর অসাধারণ শৈল্পিক দক্ষতায় তৈরি করেছিলো কালোত্তীর্ণ সব ভাস্কর্য। অনেক ক্ষেত্রেই তা অতিক্রম করেছিল প্রস্তর ভাস্কর্যের শিল্প সুষমাকে। আর এ ঐতিহ্যের ধারাবাহিকতা পরবর্তী সময়ে লক্ষ করা যায় উত্তরবঙ্গে পাল যুগের এবং দেব, চন্দ্র আমলে দক্ষিণ-পূর্ব বঙ্গের পোড়ামাটির ফলকচিত্রে এবং খানিকটা ভিন্ন রুপে সুলতানি আমলের বাংলায়।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

শিবগঞ্জ উপজেলা, বগুড়া
বগুড়া জেলার দর্শনীয় স্থান
বাংলাদেশের ভাস্কর্য
বগুড়া জেলার প্রত্নতাত্ত্বিক স্থাপনা
বাংলাদেশের প্রত্নতাত্ত্বিক স্থান
বাংলাদেশের একদিনের আন্তর্জাতিক ক্রিকেটারদের শতরানের তালিকা

ক্রিকেট খেলায় সেঞ্চুরি বুঝাতে একজন ব্যাটসম্যানের এক ইনিংসে ১০০ বা তদূর্ধ্ব রান সংগ্রহ করাকে বুঝায়। অক্টোবর, ২০১৬ সাল পর্যন্ত সর্বমোট ১৪জন বাংলাদেশী ক্রিকেটার একদিনের আন্তর্জাতিকে এ কৃতিত্ব অর্জন করেছেন।

নির্দেশিকা 

 * ব্যাটসম্যানের অপরাজিত থাকাকে নির্দেশ করে।
 ৫০ ইনিংসে ৫০-৯৯ রান করাকে নির্দেশ করে।
 সর্বোচ্চ রান খেলোয়াড়ের সর্বোচ্চ রান করাকে নির্দেশ করে।
 অভিষেক সেঞ্চুরি ও তারিখ বুঝাতে খেলোয়াড়ের প্রথম সেঞ্চুরিকে বুঝায়।

সেঞ্চুরির তালিকা

তথ্যসূত্র

আরও দেখুন 
 ডোনাল্ড ব্র্যাডম্যান
 সেঞ্চুরি
 বাংলাদেশের টেস্ট ক্রিকেটারদের শতরানের তালিকা
 আন্তর্জাতিক ক্রিকেটে কুমার সাঙ্গাকারার শতরানের তালিকা

ক্রিকেট সেঞ্চুরিকারী
বাংলাদেশী ক্রিকেট তালিকা
বার দুয়ারী ঢিবি

বার দুয়ারী ঢিবি নেত্রকোণা জেলার কেন্দুয়া উপজেলায় অবস্থিত একটি প্রাচীন ঢিবি ও বাংলাদেশের সংরক্ষিত প্রত্নস্থল। এটি রোয়াইলবাড়ি দূর্গের ভেতর অবস্থিত।

ইতিহাস
রোয়াইলবাড়ি দুর্গ তথা বার দোয়ারী ঢিবির নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে।

বার দুয়ারী ঢিবিটি রোয়াইলবাড়ি দুর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি মসজিদের ধ্বংসাবশেষ।

অবকাঠামো
যদিও খনন করে অবিষ্কৃত মসজিদটি ধ্বংস হয়ে গিয়েছে তবে এর ধ্বংসাবশেস দেখে প্রত্নতত্ত্ববিদগণ ধারণা করেন এটির আয়তন ছিল ৭৪‘´৪৬’। এছাড়াও এটাও ধারণা করা হয়ে থাকে যে, মসজিদটির পূর্ব
ও উত্তর দিকের দেয়ালে যথাক্রমে ৫টি ও ৩টি করে মোট ৮টি প্রবেশপথ ছিল। আরও অনুমান করা হয়, অন্যান্য মসজিদের মত পশ্চিম দেয়ালে তিনটি মেহরাব ছিল যার মধ্যে মাঝেরটি ছিল বড় আকৃতির। পুরো মসজিদের কাঠামোটি ২ সারিতে মোট আটটি পিলারের মাধ্যমে দাঁড় করানো ছিল।

পোড়ামাটি ও ইট, চুন সুড়কি দিয়ে তৈরি দেয়ালগুলোর পুরুত্ব সম্পর্কেও কিছু ধারণা পাওয়া যায়। এগুলো প্রায় ৩‘-৬’ থেকে ৩‘-৮’ প্রশ্বসত্ম এবং ৬‘´৬’ চওড়া ছিল বলে মনে করা হয়।

তথ্যসূত্র

বাংলাদেশের স্থাপত্য
নেত্রকোণা জেলার দর্শনীয় স্থান
নেত্রকোণা জেলার প্রত্নতাত্ত্বিক স্থাপনা
বুরুজ ঢিবি

বুরুজ ঢিবি নেত্রকোণা জেলার কেন্দুয়া উপজেলায় অবস্থিত একটি প্রাচীন ঢিবি ও বাংলাদেশের সংরক্ষিত প্রত্নস্থল। এটি রোয়াইলবাড়ি দূর্গের ভেতর অবস্থিত।

ইতিহাস
রোয়াইলবাড়ি দুর্গ তথা বুরুজ ঢিবির নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল. জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে।

বুরুজ ঢিবিটি রোয়াইলবাড়ি দুর্গের সীমানা প্রাচীরের ভেতর উত্তরাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি ইমারতের ধ্বংসাবশেষ।

অবকাঠামো
বুরুজ ঢিবি খননকালে এখানে যে ইমারতটি আবিষ্কৃত হয় সেটি দুর্গের ভূমি থেকে ২০ ফুট উঁচু ও এর আয়তন ৯৪‘´৬৯’। ইমারতটির উপরে উঠার জন্য এর অিভ্যন্তরে দক্ষিণ পাশে একটি সিঁড়ি রয়েছ। ইমারতের চূড়ায় দুটি কক্ষের ধ্বংসাবশেষ পাওয়া যায়। এই বুরুজ ঢিবি থেকেই দুর্গ প্রাচীর শুরু হয়েছে। এখানে খননের ফলে ইমারত ছাড়াও পাওয়া গিয়েছে মৃৎপাত্র, পোড়ামাটি ও রং করা ইটের ধ্বংসাবশেষ।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বাংলাদেশের স্থাপত্য
নেত্রকোণা জেলার দর্শনীয় স্থান
নেত্রকোণা জেলার প্রত্নতাত্ত্বিক স্থাপনা
ফিফা অনূর্ধ্ব-২০ মহিলা বিশ্বকাপ

ফিফা অনূর্ধ্ব-২০ মহিলা বিশ্বকাপ (পূর্বে ফিফা অনূর্ধ্ব-২০ মহিলা বিশ্বচ্যাম্পিয়নশিপ নামে পরিচিত ছিল) হল একটি মহিলাদের আন্তর্জাতিক অ্যাসোসিয়েশন ফুটবল প্রতিযোগিতা, যা ফিফা কর্তৃক প্রতি দুই বছর পরপর জাতীয় অনূর্ধ্ব ২০ মহিলা ফুটবল দলসমূহের জন্য আয়োজিত হয়। প্রতিযোগিতাটি ২০০২ সালে ফিফা অনূর্ধ্ব-১৯ মহিলা বিশ্বচ্যাম্পিয়নশিপ নামে শুরু হয়েছিল এবং তখন বয়স সীমা ছিল অনূর্ধ্ব ১৯ বছর।  ২০০৬ সালে বয়স সীমা ২০ এ উন্নিত করা হয় এবং ২০০৮ সালে ফিফার অন্যান্য প্রতিযোগিতার মত এর নামও ফিফা বিশ্বকাপ করা হয়।

ইতিহাস 
যুব পর্যায়ে প্রথম মহিলা বিশ্বচ্যাম্পিয়নশিপ ২০০২ ফিফা অনূর্ধ্ব-১৯ মহিলা বিশ্বচ্যাম্পিয়নশিপ হিসাবে কানাডায় অনুষ্ঠিত হয়, যাতে বয়সের সীমা নির্ধারণ করা হয়েছিল ১৯ বছর। সেই আসরের ফাইনাল এডমন্টনের কমনওয়েলথ স্টেডিয়ামে অনুষ্ঠিত হয়। ফাইনালে যুক্তরাষ্ট্র কানাডাকে ০ - ১ গোলে পরাজিত করে প্রথম শিরোপা জয়ের রেকর্ড করে।

যোগ্যতা নির্ধারণ 
চূড়ান্ত লড়াইয়ের জন্য যোগ্য দল নির্বাচনে পরিচালিত ৬টি আঞ্চলিক প্রতিযোগিতা:

প্রতিযোগিতা ও ফলাফল 

 নির্দেশক:
 a.e.t. – after extra time
 asdet – after sudden death extra time
 PSO – after penalty shoot-out

আরও দেখুন 
 ফিফা মহিলা বিশ্বকাপ
 ফিফা অনূর্ধ্ব-১৭ মহিলা বিশ্বকাপ
 ফিফা অনূর্ধ্ব-২০ পুরুষ বিশ্বকাপ

তথ্যসূত্র

বহিঃসংযোগ
 

ফিফা অনূর্ধ্ব-২০ মহিলা বিশ্বকাপ
অনূর্ধ্ব-২০ ফুটবল
জাতীয় মহিলা দলসমূহের জন্য ফিফা প্রতিযোগিতা
২০০২-এ প্রতিষ্ঠিত পুনরাবৃত্ত ক্রীড়া ঘটনা
আজু গোঁসাই

আজু গোঁসাই (আনুমানিক খ্রিস্টীয় ১৮শ শতাব্দী) ছিলেন একজন বাঙালি কবি। তিনি শাক্ত কবি রামপ্রসাদ সেনের গানের প্যারোডি রচনার জন্য পরিচিত ছিলেন। আজু গোঁসাইয়ের সাহিত্যকর্ম ছাড়া তার সম্পর্কে বিশেষ কিছুই জানা যায় না। এমনকি এও জানা যায় না যে, তার প্রকৃত নাম কী ছিল। অনুমান করা হয় তার প্রকৃত নাম ছিল অযোধ্যানাথ বা অযোধ্যারাম গোস্বামী। যোগেন্দ্রনাথ গুপ্তের অনুমান, তার প্রকৃত নাম ছিল সম্ভবত অজয় গোস্বামী বা অচ্যুত গোস্বামী বা রাজচন্দ্র গোস্বামী।

আজু গোঁসাই ছিলেন একজন বৈষ্ণব কবি। তিনি অধুনা ভারতের পশ্চিমবঙ্গ রাজ্যের উত্তর চব্বিশ পরগনা জেলার অন্তর্গত হালিশহরে বাস করতেন। তার বাবার নাম ছিল রামরাম গোঁসাই।

আজু গোঁসাই শুধুমাত্র রামপ্রসাদ সেনের সমসাময়িক কবিই ছিলেন না, দুজনে একই গ্রামে বাস করতেন। আজু গোঁসাই রামপ্রসাদের গানের প্যারোডি রচনা করে মজা পেতেন। ফলে অনেক সময় উভয়ের মধ্যে ‘দ্বন্দ্ব’ (এক প্রকার ঐতিহ্যবাহী সাংগীতিক বিতর্ক) লেগে যেত। জানা যায় যে, নদিয়ার রাজা কৃষ্ণচন্দ্র রায় যখনই হালিশহরে আসতেন, তখনই এই ধরনের দ্বন্দ্ব উপভোগ করতেন। গোপাল ভাঁড়ের একাধিক গল্পে আজু গোঁসাইএর উল্লেখ পাওয়া যায়।

আজু গোঁসাইয়ের কয়েকটি বিখ্যাত গান হল "কেন মন বেড়াতে যাবি", "ডুবিস নে মন ঘড়ি ঘড়ি", "এ সংসার রসের কুটি" ও "সাধ্য কি তোর কালী খাবি"। এগুলি রামপ্রসাদের যথাক্রমে "আয় মন বেড়াতে যাবি", "ডুব দে রে মন কালী বলে", "এ সংসার ধোঁকার টাটি" ও "এবার কালী তোমায় খাব" গানগুলির প্যারোডি।

আরও দেখুন 
 রামপ্রসাদ সেন
 গোপাল ভাঁড়
 কৃষ্ণকান্ত ভাদুড়ী

তথ্যসূত্র 

১৮শ শতাব্দীর বাঙালি কবি
১৮শ শতাব্দীর ভারতীয় কবি
বাঙালি কবি
বাঙালি হিন্দু
উত্তর চব্বিশ পরগনা জেলার ব্যক্তি
প্যারোডি সংগীত
পশ্চিমবঙ্গের কবি
বাঙালি পুরুষ কবি
১৮শ শতাব্দীর বাঙালি
বাংলা ভাষার লেখক
বাংলা ভাষার কবি